Diari Oficial de la Generalitat Valenciana


Sumari del DOGV 4059, del 07-08-2001 (2001/6579)

RESOLUCIÓ de 29 de maig de 2001, del conseller d'Obres Públiques, Urbanisme i Transports, per la qual s'aprova definitivament la modificació puntual de les normes subsidiàries de Planejament de Chóvar davant de les piscines municipals.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4059

Data del DOGV
:   07-08-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/6579


Data del document
:   29-05-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Chóvar
    * pla d'urbanisme

RESOLUCIÓ de 29 de maig de 2001, del conseller d'Obres Públiques, Urbanisme i Transports, per la qual s'aprova definitivament la modificació puntual de les normes subsidiàries de Planejament de Chóvar davant de les piscines municipals. [2001/X6579]
  
Vist l'expedient relatiu a la modificació puntual de les normes subsidiàries de Chóvar davant de les piscines, i de conformitat amb els següents,
  
Antecedents de fet
  
Primer. El ple de l'Ajuntament de Chóvar va acordar exposar al públic la modificació per l'acord de 29 de gener de 2001, la qual cosa es va portar a terme mitjançant anuncis inserits en el periòdic Mediterráneo de 7 de febrer de 2001 i en el Diari Oficial de la Generalitat Valenciana, de 16 de febrer del 2001. Transcorregut el període d'informació al públic, durant el qual es va formular una al·legació, el ple va aprovar provisionalment la modificació en sessió de 29 de març de 2001.
  
Segon. El projecte consta de memòria i plànols.
  
Tercer. La Comissió Territorial d'Urbanisme de Castelló, en la sessió realitzada el 8 de maig de 2001, va adoptar el següent acord:
  
?1. Informar favorablement sobre la modificació puntual de les Normes Subsidiàries de Planejament de Chóvar davant de les piscines municipals.
  
2n. Elevar la proposta d'aprovació definitiva de la modificació al conseller d'Obres Públiques, Urbanisme i Transports?.
  
Fonaments de dret
  
Primer. La tramitació de la modificació ha sigut correcta, de conformitat amb el que estableix els articles 38 i següents de la Llei 6/1994, de 15 de novembre, Reguladora de l'Activitat Urbanística (d'ara endavant LRAU).
  
La documentació està completa, als efectes del compliment del que estableix l'article 27 de la LRAU.
  
Segon. L'objecte de la modificació és la modificació de la fixació d'una nova ordenació en una zona pròxima a les piscines del sòl urbà de Chóvar, això mitjançant una reordenació de la zona verda i del viari previst. Amb la nova ordenació es dóna continuïtat a dos vials abans incomunicats, i s'efectua un lleu desplaçament de la zona verda.
  
El resum de superfícies és el següent:
  
 Vigent Modificació
  
 Zona verda 506 m² 537 m²
  
 Vials 1.530 m² 2.217 m²
  
Amb la modificació l'edificabilitat residencial sofreix un xicotet descens.
  
La modificació es justifica en la clara millora que per a l'interés públic suposa la nova ordenació, sobretot quant al fet que es comuniquen els dos vials abans incomunicats. A més, amb la nova ordenació la superfície dels sòls dotacionals augmenten i el sostre edificable disminueix lleument.
  
Tercer. La modificació que s'examina suposa la introducció d'una alteració en la qualificació urbanística de determinades parcel·les. Tal com reiteradament ha establert la jurisprudència, la determinació concreta de la qualificació d'uns terrenys s'emmarca clarament dins de la discrecionalitat del planejament urbanístic, i en aquests casos l'administració té àmplia llibertat per a elegir, entre les alternatives possibles, la forma en què el territori ha de quedar ordenat. Així mateix, són les citades matèries determinacions urbanístiques que tracen, juntament amb altres, el model físic d'una convivència purament local, sense incidència en interessos supralocals, per la qual cosa, quan d'aquestes determinacions es tracte, aquella discrecionalitat ha de ser realitzada per l'Ajuntament, des de la representació que li confereix la seua legitimació democràtica.
  
La LRAU arreplega clarament aquesta línia jurisprudencial.
  
Així, l'article 40 d'aquesta Llei autonòmica, després d'explicitar les comeses autonòmiques que permeten formular objeccions a l'aprovació definitiva del planejament municipal, estableix que li està vedat a la resolució autonòmica d'aprovació qüestionar la interpretació d'aquest interés formulada pel municipi des de la seua pròpia representativitat. Com s'indica en el preàmbul de la LRAU, aquesta llei atribueix a la política municipal gestora de l'urbanisme un espai de decisió propi, en el qual els òrgans representatius de la col·lectivitat local podran apreciar l'oportunitat de les iniciatives urbanístiques que se li plantegen.
  
D'aquesta manera, la resolució autonòmica d'aprovació s'ha de limitar en aquest cas a portar a terme un control de mera legalitat del contingut de la modificació.
  
Quart. La modificació suposa diversos canvis en la qualificació concreta d'algunes dotacions, amb increment de la seua superfície total i amb una lleu disminució de l'aprofitament lucratiu. Les alteracions que s'introdueixen es justifiquen en criteris de racionalitat, s'ajusta plenament al que disposa l'article 55.3 de la LRAU i article 17 de l'annex del RPCV, així com a la resta de normativa aplicable, i no s'observa cap obstacle legal en la seua aprovació.
  
Cinqué. La present modificació comporta l'alteració de la qualificació d'una zona verda, de la qual cosa es deriva la necessitat que se seguisquen determinats tràmits específics:
  
- D'una banda, i de conformitat amb l'article 55.4 de la LRAU, resulta preceptiu l'informe del Consell Superior d'Urbanisme. Segons el que estableix la disposició transitòria novena de la LRAU, i atés que no està encara constituït el citat Consell, les seues funcions corresponen al conseller d'Obres Públiques, Urbanisme i Transports, amb l'informe previ de la Comissió Territorial d'Urbanisme.
  
- D'un altre costat, segons l'article 10.8.e de la Llei 10/1994, de 19 de desembre, es necessita també el dictamen previ del Consell Jurídic Consultiu en els casos de modificacions l'objecte dels quals siga portar a terme una diferent zonificació de zones verdes. Segons la interpretació que d'aquest precepte ha portat a terme el Consell Jurídic Consultiu en nombroses ocasions, no cal sol·licitar el seu dictamen quan l'objecte de la modificació és més ampli i només indirectament, com a conseqüència derivada d'un altre objecte principal, s'altere lleument una zona verda.
  
De conformitat amb aquesta doctrina del Consell Jurídic Consultiu, que ha sigut ja seguida per diverses resolucions d'aquesta Conselleria, en atenció a les característiques de la modificació, no és preceptiu el dictamen del citat òrgan consultiu.
  
Quant al fons de la modificació, pel que fa a les zones verdes, ha de concloure's, com s'ha raonat àmpliament en les consideracions anteriors, que aquesta satisfà plenament els criteris de racionalitat, per la qual cosa procedeix informar favorablement sobre la modificació.
  
Sisé. Respecte a la competència per a l'aprovació de l'expedient, conseller d'Obres Públiques, Urbanisme i Transports és l'òrgan competent per a resoldre sobre l'aprovació definitiva dels instruments de planejament, de conformitat amb el que estableix l'article 39 de la LRAU, en relació amb l'article 6.D del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals citats i la resta de general i pertinent aplicació, resolc:
  
1r. Informar favorablement sobre la modificació puntual de les normes subsidiàries de Planejament de Chóvar davant de les piscines municipals.
  
2n. Aprovar definitivament la modificació puntual de les normes subsidiàries de planejament de Chóvar davant de les piscines municipals.
  
La present resolució entrarà en vigor el mateix dia de la seua publicació en el Diari Oficial de la Generalitat Valenciana.
  
Contra la present resolució, que posa fi a la via administrativa, es podrà interposar recurs contenciós administratiu, davant de la sala contenciosa del Tribunal Superior de Justícia de la Comunitat Valenciana, en el termini de dos mesos comptador des de l'endemà de la notificació o publicació d'aquesta, de conformitat amb el que estableixen l'article 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjudici que es puga interposar qualsevol altre recurs que es considere oportú.
  
València, 29 de maig de 2001.- El conseller d'Obres Públiques, Urbanisme i Transports: José Ramón García Antón.